Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: szóló 2001. évi CVIII. törvény (Ektv.) 9—11. §-okban meghatározott feltételeknek megfelelõ tevékenységeket végzi,
Paragraph Index: 2187

92. § (3) bekezdés] és a közös jogkezelõ egyesületekrõl szóló nyilvántartásba vételét tartalmazó, a hivatalos lapban megjelent közlemény megfelelõ részeit (NKÖM miniszter közleménye, MK 2000/10.), és egyben kijelenti, hogy csak olyan szerzõi mû tekintetében és csak olyan jog érvényesítése iránt lép fel, amely a megjelölt jogszabályi rendelkezések és nyilvántartásba vétel alapján közös jogkezelésébe tartozik; — a felek a megállapodással összefüggésben hatályos írásbeli közlésnek tekintik a nekik vagy általuk harmadik személyhez címzett írásbeli magánokirat hû másolatát, továbbá az elektronikus úton tett közlést is, ha annak megérkezését a címzett elektronikus úton igazolja; — a felek kérik az egymástól származó elektronikus küldemények megérkezésének (hozzáférhetõvé válásának) visszaigazolását, és kötelesek a megérkezést (hozzáférhetõvé válást) visszaigazolni. ZÁRÓ ÉS ÉRTELMEZÕ RENDELKEZÉSEK A jelen jogdíjközleményben meg nem határozott felhasználások esetén a közzétett szerzõi jogdíjmértékek elveinek és arányainak alkalmazásával a HUNGART által esetenként megállapított szerzõi jogdíj fizetendõ. A jelen szerzõi jogdíjközleményben meghatározott bármely kedvezmény kizárólag azt a felhasználót illeti meg, akinek a HUNGART-tal szemben tartozása nem áll fenn, és adatközlési kötelezettségének határidõben eleget tett. A HUNGART a szerzõi jogdíjelszámolás alapjául szolgáló adatokat, valamint a mûfelhasználás módját és mértékét a helyszínen ellenõrizheti. A fenti jogdíjak 2003. január 1-jétõl 2003. december 31-ig érvényesek. HUNGART * * * A jogdíjközleményt az Szjt. 90. §-ának (2) bekezdése alapján jóváhagyom: Budapest, 2002. december 20. Görgey Gábor s. k., a nemzeti kulturális örökség minisztere 2002/162. szám A Mûvészeti Szakszervezetek Szövetsége Elõadómûvészi Jogvédõ Irodájának (MSZSZ—EJI) jogdíjközleménye az elõadás sugárzás vagy a nyilvánossághoz történõ átvitel céljára készült rögzítésének díjáról és a felhasználás egyéb feltételeirõl Az MSZSZ—EJI, a szerzõi jogról szóló 1999. évi LXXVI. törvény (Szjt.) 74. § (2) bekezdésének elsõ fordulatában, 27. §-ában, valamint 90. § (1) bekezdésében foglalt rendelkezések alapján, az alábbiak szerint állapítja meg az elõadás sugárzás vagy a nyilvánossághoz történõ átvitel céljára készült rögzítésének díját és a felhasználás egyéb feltételeit:

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes